ভুল তথ্য আর অসংগতি রেখেই ১৯৯৬ থেকে পাঠ্যবইগুলো প্রতি বছর তথাকথিত “সংশোধিত ও পরিমার্জিত” হয়ে আসছে, চলছে একের পর এক পুণর্মুদ্রণ। কিন্তু ভুলগুলো থেকে গেছে যেন “আপন শক্তিতে”। শিক্ষা মন্ত্রণালয়ের হিসাবমতে, প্রাথমিক ও মাধ্যমিক স্তরে প্রায় পৌনে দুই কোটি শিক্ষার্থী এসব বই পড়ছে। তার মানে হল, প্রতি বছর প্রায় পৌনে দুই কোটি শিক্ষার্থী এভাবে ভুল শিখে শিখে বেড়ে উঠছে! আর এদেরকে নিয়েই আমরা দেখি ডিজিটাল বাংলাদেশ গড়বার স্বপ্ন!